เดินเข้ามาในร้านบรรยากาศดูโปร่ง โล่งสบาย โต๊ะไม่ชิดกันมาก ไม่รู้สึกอึดอัด ถ้ามาคนเดียวไม่อยากนั่งโต๊ะให้เปลี่ยวก็ไปนั่งเคาเตอร์ริมกระจกได้ ถ้ามากันสัก 5-6 คนก็มีโต๊ะยาวให้นั่งกันสบายๆ 

เริ่มจากเปิดเมนู คือแค่ดูก็ฮาแล้ว คืออยากให้ไปดูกันจริงๆ เผอิญไม่ได้ถ่ายหน้านั้นไว้ เราว่าเจ้าของคงเป็นคนฮาๆ อารมณ์ดีสุดๆ ทำให้เราหัวเราะตั้งแต่แค่ดูเมนู

เนื่องจากมาคนเดียวก็เลยไม่ได้กินอะไรมาก แค่ข้าวไก่ผัดกะปิ กับ tropical avocado smoothie

เห็นเค้าบอกกันว่า smoothie อร่อย ก็อร่อยดีนะ แต่ยังไม่สุด รู้สึก avocado น้อยไปหน่อย แต่รสชาติน้ำส้มนำมาเลย 

ส่วนข้าว ขอบอกว่าอยากให้ลองจริงๆ แค่ถือจานมาจากครัวก็ได้กลิ่นกะปิลอยมาเลย อื้อหือออ มันหอมมาก และรสชาติก็ดีมากเช่นเดียวกัน ถ้ามีไข่ดาวด้วย คงอร่อยยิ่งขึ้น

ในร้านมีน้ำเปล่าให้ฟรีด้วยนะ เผื่อจะเก็บแคลอรี่ไว้กินอย่างอื่น จริงๆขนมเราก็อยากลองนะ แต่คนเดียวกินก็จะกะไรอยู่ ไว้คราวหน้าแล้วกันเนอะ 

จริงๆแล้วร้านเค้าขายเบียร์ด้วยนะ แต่เราสายกินของคาวหวาน เลยไม่ได้ทันได้สังเกต